एक ने गला दबोचा, दूसरे ने लूटा और वहां से फरार हो गए
Shocking CCTV footage from Delhi's Seelampur area shows a young boy being looted by criminals. दिल्ली के सीलमपुर में दिनदहाड़े दो लोग एक शख्स से लूट करके भाग गए। घटना गुरुवार की है। इसका एक वीडियो सामने आया है।
दिल्ली के सीलमपुर में दिनदहाड़े दो लोग एक शख्स से लूट करके भाग गए। घटना गुरुवार की है। इसका एक वीडियो सामने आया है। वीडियो में दिख रहा है कि एक बदमाश शख्स को दबोच लेता है और उसके साथ मारपीट करता है। इतने सामने से एक और बदमाश आता है और शख्स के हाथ से सामान छीन लेता है। फिर दोनों वहां से फरार हो जाते हैं। शख्स वहीं पर बेहोश होकर गिर जाता है।
पुलिस ने बताया कि CCTV की मदद से कुछ ही घंटों में दोनों आरोपी को गिरफ्तार कर लिया गया है। आरोपियों में 23 साल के नाजिम और 24 साल के शराफत शामिल हैं। वहीं पीड़ित की पहचान 18 साल के रविंदर सिंह के रूप में हुई है।
एक आरोपी के खिलाफ पहले से मामले दर्ज
दोनों आरोपियों के खिलाफ सीलमपुर पुलिस स्टेशन में IPC की धाराओं के तहत मामला दर्ज कर लिया गया है। वहीं पुलिस ने बताया कि आरोपी नाजिम का आपराधिक रिकॉर्ड है। उसे पहले डकैती और चोरी के आरोप में गिरफ्तार किया गया था।
दिल्ली में लूट की खबरें भी पढ़ सकते हैं...
दिल्ली में महिला से चेन स्नैचिंग, बाइक पर आए लुटेरों ने गन पॉइंट पर चेन छिनी
दिल्ली के रोहिणी इलाके में बाइक सवार दो लूटेरों ने गन पॉइंट पर एक महिला के गले से सोने की चेन छीन ले गए थे। पुलिस के मुताबिक, घटना 13 अप्रैल की थी। मामले से जुड़ा एक CCTV फुटेज सामने आया था। पूरी खबर यहां पढ़ें... 
सिग्नल पर खड़े युवक के बैग से 40 लाख चोरी, दिल्ली में बाइक सवार को भनक तक नहीं लगी
िदिल्ली में लाल किले के पास तीन चोर ट्रैफिक सिग्नल पर खड़े बाइक सवार के बैग से 40 लाख रुपए निकाल ले गए थे। इसका एक वीडियो सामने आया था, जिसमें एक बाइक सवार युवक ट्रैफिक सिग्नल पर खड़ा हुआ था। पीछे से तीन लोग आए और बड़ी ही सफाई से उसके बैग से पैसे निकाल लिए। फिर वहां से भाग गए। इस घटना के दौरान युवक को भनक तक नहीं लगी की उसके बैग से पैसे चोरी हो गए। पूरी खबर यहां पढ़ें...